[{"text_idx": "#000004", "text": "Rydw i\u2019n gweithio gyda gwirfoddolwyr"}, {"text_idx": "#000006", "text": "Agor enwebiadau gwobrau i ddathlu creadigrwydd yn ystod y pandemig"}, {"text_idx": "#000007", "text": "Mae enwebiadau bellach ar agor ar gyfer Gwobrau Hearts for the Arts 2021, fydd yn dathlu hyrwyddwyr celfyddydau awdurdodau lleol ac ymddiriedolaethau diwylliannol a phrosiectau cymunedol creadigol."}, {"text_idx": "#000008", "text": "Mae\u2019r gwobrau\u2019n fenter flynyddol gan Ymgyrch Genedlaethol y Celfyddydau, sy\u2019n eirioli dros ragor o fuddsoddiad cyhoeddus yn y celfyddydau i wella bywydau pobl ledled y DU."}, {"text_idx": "#000009", "text": "Mewn blwyddyn lle mae creadigrwydd a\u2019r celfyddydau wedi bod yn hanfodol i ni i gyd, bydd Prosiect Celfyddydau Gorau Hearts for the Arts yn cydnabod y prosiectau neu\u2019r gwasanaethau creadigol a gyflawnwyd er gwaethaf pob dim ac a greodd gysylltiad ar adeg pan rydym oll wedi cael ein gorfodi i fod yn ddatgysylltiedig."}, {"text_idx": "#000012", "text": "Rhwng 20 Tachwedd nes i\u2019r pleidleisio gau ar Ragfyr 6, gall aelodau\u2019r cyhoedd, gweithwyr proffesiynol y celfyddydau, awdurdodau lleol ac ymddiriedolaethau diwylliannol ymweld a\u0302 thudalen we Gwobrau Hearts for the Arts i gynnig enwebiadau mewn tri chategori:"}, {"text_idx": "#000015", "text": "Cyhoeddir yr enillwyr mewn pryd ar gyfer Dydd San Ffolant 2021 a chyflwynir y gwobrau mewn cydweithrediad a\u0302 chynhadledd Diwylliant, Twristiaeth a Chwaraeon y Gymdeithas Llywodraeth Leol a fydd yn digwydd ar sail ddigidol ar ddechrau mis Mawrth 2021, a\u2019i chynnal gan y Cynghorydd Gerald Vernon-Jackson."}, {"text_idx": "#000018", "text": "\u2018Mae Hearts for the Arts bob amser wedi ymwneud a\u0302 gwobrwyo arwyr di-glod Awdurdodau Lleol ac Ymddiriedolaethau Diwylliannol sy\u2019n gweithio yn wyneb caledi ariannol, a chyllid a leihawyd yn sylweddol, i hyrwyddo a darparu prosiectau a gwasanaethau celfyddydau i gymunedau lleol."}, {"text_idx": "#000019", "text": "\u2018Mae\u2019r arwyr celfyddydau hyn yn ymwybodol o ba mor angenrheidiol yw creadigrwydd i iechyd corfforol a meddyliol y genedl. Ac rydym ym gwybod bod yna lawer o bobl a phrosiectau allan yna sydd wedi parhau i weithio er gwaethaf popeth mewn blwyddyn pan rydym wedi bod fwyaf ei angen. Mae gwobrau eleni yn llwyr amdanyn nhw.\u2019"}, {"text_idx": "#000020", "text": "I gael rhagor o wybodaeth, neu i wneud enwebiad Gwobrau Hearts for the Arts, ewch i: "}, {"text_idx": "#000027", "text": "Ymunwch a\u0302 ni ar y cyfryngau cymdeithasol"}]